Gandia acollirà la tercera etapa de la Volta Ciclista Fèmines Copa Mediterrània
04 abril 2022

## Gandia acollirà la tercera etapa de la Volta Ciclista Fèmines Copa Mediterrània04 abril 2022Última actualització: 04 abril 2022

![](../gestion/img/78124669a8f6e8937194d48d67892ce424b3d6635a0a3d337e298c3667d1070d.jpg)  
  

La regidora d'Esports, **Lydia Morant**, junt al president del Club Ciclista Triasport, **Christian Climent**, ha anunciat aquest matí que Gandia serà seu de la tercera etapa de la 1a edició Volta Ciclista Fèmines Copa Mediterrània Hyundai Koryo Car, disputada el dissabte 9 d'abril.  
  
La prova consta de 73,8 kilòmetres de recorregut (2 voltes de 36,9?km) amb l'itinerari Gandia - Palma de Gandia – Marxuquera – Ador – Villalonga – Potries – Gandia. Les categories Cadet i Màster tan sols realitzaran la primera volta, mentre que Junior, Sub-23 i Élite disputaran la distància sencera.  
  
L'eixida serà a les 16:30 a l'avinguda del Raval, a l'altura de l'encreuament amb el c/Legionari Bernabeu. Les dues categories que tan sols faran una volta se sumaran al primer pas per meta (vora les 17:30?h). L'arribada a meta prevista per les més de 100 corredores inscrites serà a partir de les 18:20?h, aproximadament. Una vegada finalitzada la prova, se celebrarà l'entrega de premis.  
  
"Gandia continua promovent el ciclisme a la nostra ciutat: la setmana passada amb la marxa cicloturista ALE, anteriorment la Volta Ciclista Fèmines Comunitat Valenciana... Aquesta Copa Mediterrània està més dirigida a categories inferiors", ha explicat la regidora. A banda, ha detallat que tot i que s'espera la participació de corredores de tot el territori nacional, "Gandia tindrà la seua representació amb Laia Canet, Aitana Calabuig i Alejandra Puente".  
  
Després de Dènia i Ondara, Gandia serà la tercera etapa d'una competició que completaran Picassent (21 maig), Carlet (28 maig), Castelló de la Ribera (18 juny) i Sueca (19 juny). "El ciclisme femení està en auge i hi ha un muntó de proves. Esperem anar consolidant-nos i augmentant amb els anys el nombre de corredores", ha afirmat Climent. El president del Club Triasport ha conclòs agraint a l'Ajuntament per la seua ajuda sense la qual "la realització de la prova seria inviable"  
  
**Classificació individual**:  
MA-50 i general: Raquel Montañés 120 punts  
MA-30: Cristina García 114 punts  
MA-40: Verónica Palazuelos 114 punts  
Cadet: Nuria Hidalgo 109 punts  
Junior: Lucía García 109 punts  
Élite: Yumi Kajihara 109 punts  
Sub-23: Susana Pérez 103 punts  
  
**Classificació per equips:**  
1.- UC Fuenlabrada: 50 punts  
2.- WCC Team: 40 punts  
3.- Asbike.es: 28 punts

[Documentos adjuntos](../gestion/documentos/c136f8d12efd051c37c4bae530aa5b99d5ba1f31424d1d47412c47a53b1a79de.jpeg)

[Twittear](https://twitter.com/share)